વર્ષ ૨૦૧૧માં આવેલી ફિલ્મ ‘રોકસ્ટાર’થી બોલિવૂડમાં છવાઇ જનાર નરગિસ ફખરીને સતત કામ મળી રહ્યું છે એ બાબતે તે ખુશ છે. તે કહે છે કે હું એક્ટિંગની દુનિયામાં આવવા ઇચ્છતી ન હતી, પરંતુ આ બધું અનાયાસે થઇ ગયું. મારે મોડલ બનવું ન હતું. મેં મોડલિંગ માત્ર પૈસા માટે કર્યું હતું. હંુ મોડલિંગ દ્વારા પૈસા કમાઇને ફરવા ઇચ્છતી હતી. મેં આર્ટ્સ અને થેરપીનો અભ્યાસ કર્યો છે. જો હું એક્ટર ન હોત તો બીમાર બાળકોનો ઇલાજ કરતી હોત. નરગિસ કહે છે કે મને બોલિવૂડમાં આવ્યે પાંચ વર્ષનો સમય વીતી ચૂક્યો છે. મને સતત કામ મળી રહ્યું છે તેથી હું ખૂબ ખુશ છું. હું સારું કામ કરી રહી છું અને મને સારી ઓફર પણ મળી રહી છે.